ddrg/super_eurlex huggingface dataset:
Euroopa Liidu Teataja L 214 , 08/08/2001 Lk 0019 - 0019



Komisjoni määrus (EÜ) nr 1613/2001, 7. august 2001, millega muudetakse määrust (EÜ) nr 896/2001, millega sätestatakse nõukogu määruse (EMÜ) nr 404/93 üksikasjalikud rakenduseeskirjad seoses banaanide ühendusse importimise korraga EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 13. veebruari 1993. aasta määrust (EMÜ) nr 404/93 banaanituru ühise korralduse kohta, [1] viimati muudetud määrusega (EÜ) nr 216/2001, [2] eriti selle artiklit 20, ning arvestades järgmist: (1) Komisjoni määruses (EÜ) nr 896/2001 [3] sätestatakse määruse (EMÜ) nr 404/93 uued, alates 1. juulist 2001 kohaldatavad üksikasjalikud rakenduseeskirjad seoses kõnealuse määruse artikli 18 lõikes 1 sätestatud impordi tariifikvootide haldamisega. (2) Määruse (EÜ) nr 896/2001 artikli 8 lõike 2 teises lõigus sätestatakse, et saatmise tõendamiseks peavad uued ettevõtjad esitama tegelikult imporditud koguste kohta lastikirja ja laeva manifesti koopia või vajaduse korral ettevõtja nimel koostatud maantee- või õhuveodokumendi koopia. Selle sätte ühtse kohaldamise tagamiseks tuleks täpsustada, et nõutavad tõendid peavad transpordivahendist sõltumata hõlmama kaupade saatmist nende päritoluriigist. Seda muudatust tuleks esimest korda kohaldada 2001. aasta neljandas kvartalis tehtud imporditoimingutega seotud lähetamiste suhtes. (3) Käesoleva määrusega ettenähtud meetmed on kooskõlas banaanituru korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 896/2001 artikli 8 lõike 2 teine lõik asendatakse järgmisega: "Saatmise tõendamiseks tuleb tegelikult imporditud koguste kohta esitada lastikirja ja laeva manifesti koopia või vajaduse korral ettevõtja nimel koostatud maantee- või õhuveodokumendi koopia, mis hõlmab nende lähetamist päritoluriigist." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolevat määrust kohaldatakse esimest korda 2001. aasta neljandas kvartalis läbiviidud imporditoimingutega seotud lähetamiste suhtes. Käesolev määrus on tervikuna siduv ja vahetult kohaldatav kõikides liikmesriikides. Brüssel, 7. august 2001 Komisjoni nimel komisjoni liige Franz FISCHLER [1] EÜT L 47, 25.2.1993, lk 1. [2] EÜT L 31, 2.2.2001, lk 2. [3] EÜT L 126, 8.5.2001, lk 6. --------------------------------------------------
Official Journal L 220 , 15/08/2001 P. 0017 - 0018



KOMISJONI MÄÄRUS (EÜ) nr 1655/2001, 14. august 2001, millega muudetakse määrust (EÜ) nr 1622/2000, milles sätestatakse veinituru ühist korraldust käsitleva nõukogu määruse (EÜ) nr 1493/1999 üksikasjalikud rakenduseeskirjad ning kehtestatakse ühenduse eeskiri veinivalmistustavade ja -menetluste kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1493/1999 veinituru ühise korralduse kohta,1 viimati muudetud määrusega (EÜ) nr 2826/2000,2 eriti selle artiklit 46, ning arvestades järgmist: (1) Määruse (EÜ) nr 1493/1999 V lisa punkti A alapunktis 3 lubatakse veini suurimat lubatud vääveldioksiidi üldsisaldust tõsta, kui see on ilmastikutingimuste tõttu vajalik. (2) Komisjoni määruses (EÜ) nr 1622/2000,3 viimati muudetud määrusega (EÜ) nr 1609/2001,4 sätestatakse määruse (EÜ) nr 1493/1999 teatavad üksikasjalikud rakenduseeskirjad suurima lubatud vääveldioksiidisisalduse osas. (3) Erakordselt ebasoodsate ilmastikutingimuste tõttu on Saksamaa valitsus palunud 21. mai 2001. aasta kirjas luba veini suurima lubatud vääveldioksiidisisalduse tõstmiseks alla 300 milligrammilt liitri kohta kuni 40 milligrammi võrra Saksmaal toodetud veini puhul, mis on valmistatud 2000. aasta saagi viinamarjadest. See taotlus tuleks rahuldada; (4) Kõnealune ajutine meede on ainuke olemasolev võimalus 2000. aasta viinamarjasaagi riknemise vältimiseks ning seega võib seda Saksmaal toodetavate veinide puhul kasutada. (5) Seepärast tuleks määrust (EÜ) nr 1622/2000 muuta, et lubada suurima lubatud vääveldioksiidisisalduse tõstmist Saksamaal 2000. aasta viinamarjasaagist valmistatud veinide puhul. (6) Veinituru korralduskomitee ei ole oma eesistuja poolt kindlaksmääratud ajavahemiku jooksul arvamust avaldanud, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 1622/2000 muudetakse järgmiselt. 1. Artiklile 19 lisatakse lõige 4: "4. Käesoleva määruse XIIa lisas on loetletud juhud, mil liikmesriigid võivad ilmastikutingimuste tõttu lubada tõsta veini suurimat vääveldioksiidisisaldust, mis vastavalt määruse (EÜ) nr 1493/1999 V lisa punktile A on alla 300 milligrammi liitri kohta, kuni 40 milligrammi võrra liitri kohta teatavate veinide puhul, mis on toodetud teatavate viinamarjakasvatuspiirkondade territooriumil." 2. Lisatakse lisa XIIa, mille tekst on esitatud käesoleva määruse lisas. Artikkel 2 Käesolev määrus jõustub Euroopa Ühenduste Teatajas avaldamisele järgneval päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 14. august 2001 Komisjoni nimel komisjoni liige Franz FISCHLER 1 EÜT L 179, 14.7.1999, lk 1. 2 EÜT L 328, 23.12.2000, lk 2. 3 EÜT L 194, 31.7.2000, lk 1. 4 EÜT L 212, 7.8.2001, lk 9. LISA "XIIa LISA Vääveldioksiidi suurima üldsisalduse tõstmine, kui see on ilmastikutingimuste tõttu vajalik (Käesoleva määruse artikkel 19) Aasta Liikmesriik Viinamarjakasvatuspiirkon(na)d Asjaomased veinid 1. 2000 Saksamaa Kõik Saksamaa viinamarjakasvatuspiirkonnad Kõik 2000. aasta viinamarjasaagist valmistatud veinid"
Euroopa Liidu Teataja L 175 , 28/06/2001 Lk 0009 - 0010



Komisjoni määrus (EÜ) nr 1271/2001, 27. juuni 2001, millega muudetakse määrust 1443/98, millega kehtestatakse tarnebilanss Kanaari saarte riisisektori toodetele EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 15. juuni 1992. aasta määrust (EMÜ) nr 1601/92 Kanaari saarte heaks teatavate põllumajandussaaduste suhtes kohaldatavate erimeetmete kohta, [1] viimati muudetud määrusega (EÜ) nr 2826/2000, [2] eriti selle artikli 3 lõiget 4, ning arvestades järgmist: (1) Komisjoni määruses (EÜ) nr 2790/94 [3] (viimati muudetud määrusega (EÜ) nr 1620/1999 [4]) on sätestatud ühised üksikasjalikud eeskirjad teatavate põllumajandustoodete Kanaari saartele tarnimise erikorra rakendamiseks. (2) Määruse (EMÜ) nr 1601/92 artikli 2 kohaldamiseks tuleks kehtestada riisisektori toodete hinnanguline tarnebilanss Kanaari saarte jaoks. Tarnebilanss kehtestatakse piirkonna vajaduste alusel. Komisjoni määruse (EMÜ) nr 1443/98 [5] (viimati muudetud määrusega (EÜ) nr 1359/2000 [6]) lisa tuleks asendada käesoleva määruse lisaga. (3) Kuni tarnimise erikorra reformi jõustumiseni ja et vältida jõus oleva tarnimise erikorra kohaldamise katkemist, tuleks kehtestada tarnebilanss ajavahemikuks 1. juuli – 31. detsember 2001. (4) Käesoleva määrusega ettenähtud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1443/98 lisa asendatakse käesoleva määruse lisaga. Artikkel 2 Käesolev määrus jõustub 1. juulil 2001. Käesolev määrus on tervikuna siduv ja vahetult kohaldatav kõikides liikmesriikides. Brüssel, 27. juuni 2001 Komisjoni nimel komisjoni liige Franz Fischler [1] EÜT L 173, 27.6.1992, lk 13. [2] EÜT L 328, 23.12.2000, lk 2. [3] EÜT L 296, 17.11.1994, lk 23. [4] EÜT L 192, 24.7.1999, lk 19. [5] EÜT L 191, 7.7.1998, lk 43. [6] EÜT L 155, 28.6.2000, lk 41. -------------------------------------------------- LISA RIISI TARNEBILANSS KANAARI SAARTE JAOKS TURUSTUSPERIOODIL 1. JUULI 2001 – 31. DETSEMBER 2001 (tonnides) | Toode (CN kood) | Kanaari saared | | | Kroovitud riis | 100630 | 6500 | Purustatud riis | 100640 | 1300 | --------------------------------------------------
Euroopa Liidu Teataja L 100 , 11/04/2001 Lk 0011 - 0011



Komisjoni määrus (EÜ) nr 717/2001, 10. aprill 2001, millega muudetakse komisjoni määrust (EÜ) nr 790/2000, milles sätestatakse tomatite turustusstandard EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 28. oktoobri 1996. aasta määrust (EÜ) nr 2200/96 puu- ja köögiviljaturu ühise korralduse kohta, [1] viimati muudetud määrusega (EÜ) nr 2826/2000, [2] eriti selle artikli 2 lõiget 2, ning arvestades järgmist: (1) Komisjoni 14. aprilli 2000. aasta määruse (EÜ) nr 790/2000 (milles sätestatakse tomatite turustusstandard) [3] lisas nähakse ette tomatite liigitust käsitlevad sätted. (2) Maailmaturu läbipaistvuse tagamiseks tuleks kõnealuseid sätteid muuta; ÜRO Euroopa Majanduskomisjoni soovitatud tomatite turustusstandardit on hiljuti muudetud ning sätestatud, et kirsstomatitel ei tohi olla armistunud lõhesid isegi II klassis. (3) Käesoleva määrusega ettenähtud meetmed on kooskõlas värske puu- ja köögivilja turu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 790/2000 lisa II jaotise ("Kvaliteedinõuded") B osa ("Liigitamine") punkti iii (II klass) kolmas taane asendatakse järgmisega: "— kuni 3 cm pikkused armistunud lõhed ümarike, ribiliste ja pikerguste tomatite puhul." Artikkel 2 Käesolev määrus jõustub kahekümnendal päeval pärast selle avaldamist Euroopa Ühenduste Teatajas. Käesolevat määrust kohaldatakse selle jõustumise päevale järgneva teise kuu esimesest päevast. Käesolev määrus on tervikuna siduv ja vahetult kohaldatav kõikides liikmesriikides. Brüssel, 10. aprill 2001 Komisjoni nimel komisjoni liige Franz Fischler [1] EÜT L 297, 21.11.1996, lk 1. [2] EÜT L 328, 23.12.2000, lk 2. [3] EÜT L 95, 15.4.2000, lk 24. --------------------------------------------------
Komisjoni määrus (EÜ) nr 1614/2001,

7. august 2001,

millega muudetakse määrust (EÜ) nr 2771/1999, millega kehtestatakse nõukogu määruse (EÜ) nr 1255/1999 üksikasjalikud rakenduseeskirjad seoses või- ja kooreturu sekkumismeetmetega

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, [1] viimati muudetud määrusega (EÜ) nr 1670/2000, [2] eriti selle artiklit 10,

ning arvestades järgmist:

(1) Komisjoni määruse (EÜ) nr 2771/1999 [3] (viimati muudetud määrusega (EÜ) nr 213/2001 [4]) artiklis 2 nähakse ette, et vastavalt olukorrale alustab komisjon liikmesriigis pakkumismenetluse teel toimuvat kokkuostu või peatab selle määruse (EÜ) nr 1255/1999 artiklis 42 sätestatud menetluskorras, kui asjaomases liikmesriigis täheldatakse, et kahel järjestikusel nädalal on turuhind madalam või kõrgem kui 92 % sekkumishinnast. Kõnealuse määruse artikli 8 alusel registreerib komisjon igal neljapäeval iga liikmesriigi turuhindade taseme, mis põhineb liikmesriikide teatatud hindadel.

(2) Kuna kõnealuste eeskirjadega nõutakse, et pakkumismenetluse teel toimuvat kokkuostu tuleb alustada või see peatada viivitamata pärast teist järjestikust turuhindade registreerimist, mille puhul turuhind on kas madalam kui 92 % sekkumishinnast või siis vähemalt 92 % sekkumishinnast, ei ole selle otsuse puhul võimalik talitada oma äranägemise järgi ja komisjon peab otsuse tegema võimalikult kiiresti, ilma et ta võtaks arvesse määruse (EÜ) nr 1255/1999 artiklis 42 sätestatud menetluskorda.

(3) Piima- ja piimatooteturu korralduskomitee ei ole eesistuja määratud tähtaja jooksul oma arvamust esitanud,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 2771/1999 artikkel 2 asendatakse järgmisega.

"Artikkel 2

1. Kui käesoleva määruse artikli 8 lõike 4 kohaselt täheldatakse, et liikmesriigis on kahel järjestikusel nädalal turuhind madalam kui 92 % sekkumishinnast, alustab komisjon asjaomases liikmesriigis pakkumismenetluse teel kokkuostu vastavalt määruse (EÜ) nr 1255/1999 artikli 6 lõikele 1.

2. Kui käesoleva määruse artikli 8 lõike 4 kohaselt täheldatakse, et liikmesriigis on kahel järjestikusel nädalal turuhind vähemalt 92 % sekkumishinnast, peatab komisjon asjaomases liikmesriigis pakkumismenetluse teel kokkuostu vastavalt määruse (EÜ) nr 1255/1999 artikli 6 lõikele 1."

Artikkel 2

Käesolev määrus jõustub seitsmendal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 7. august 2001

Komisjoni nimel

komisjoni liige

Franz Fischler

[1] EÜT L 160, 26.6.1999, lk 48.

[2] EÜT L 193, 29.7.2000, lk 10.

[3] EÜT L 333, 24.12.1999, lk 11.

[4] EÜT L 37, 7.2.2001, lk 1.

--------------------------------------------------
Euroopa Liidu Teataja L 162 , 19/06/2001 Lk 0005 - 0006



Komisjoni määrus (EÜ) nr 1192/2001, 18. juuni 2001, millega muudetakse määrust (EMÜ) nr 2219/92, millega Madeiral sätestatakse piimatoodete tarnimise erikorra üksikasjalikud rakenduseeskirjad ja kehtestatakse prognoositav tarnebilanss EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 15. juuni 1992. aasta määrust (EMÜ) nr 1600/92 põllumajandussaaduste suhtes Assooridele ja Madeirale kohaldatavate erimeetmete kohta, [1] viimati muudetud määrusega (EÜ) nr 2826/2000, [2] eriti selle artiklit 10, ning arvestades järgmist: (1) Komisjoni määrusega (EMÜ) nr 1696/92 [3] (viimati muudetud määrusega (EMÜ) nr 2596/93 [4]) kehtestatakse eelkõige teatavate põllumajandussaaduste Assooridele ja Madeirale tarnimise erikorra üksikasjalikud rakenduseeskirjad. (2) Komisjoni määruses (EMÜ) nr 2219/92 [5] (viimati muudetud määrusega (EÜ) nr 1030/2001 [6]) sätestatakse eelkõige piimatoodete Madeirale tarnimise erikorra üksikasjalikud rakenduseeskirjad ja kehtestatakse Madeira jaoks prognoositav tarnebilanss ajavahemikuks 1. juuli 2000 – 30. juuni 2001. (3) Kõnealust tarnebilanssi võib vajaduse korral muuta ja aasta jooksul võib toodete koguseid vastavalt piirkonna vajadustele kinnitatud üldkoguse raames kohandada. Madeira piimatoodete vajaduste rahuldamiseks tuleb prognoositavas tarnebilansis kõnealuste toodete hinnangulisi koguseid kohandada. Määruse (EMÜ) nr 2219/92 I lisa tuleks vastavalt muuta. (4) Käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2219/92 I lisa asendatakse käesoleva määruse lisaga. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Määrust kohaldatakse alates 1. juulist 2000. Käesolev määrus on tervikuna siduv ja vahetult kohaldatav kõikides liikmesriikides. Brüssel, 18. juuni 2001 Komisjoni nimel komisjoni liige Franz Fischler [1] EÜT L 173, 27.6.1992, lk 1. [2] EÜT L 328, 23.12.2000, lk 2. [3] EÜT L 179, 1.7.1992, lk 6. [4] EÜT L 238, 23.9.1993, lk 24. [5] EÜT L 218, 1.8.1992, lk 75. [6] EÜT L 144, 30.5.2001, lk 3. -------------------------------------------------- LISA " I LISA Piimatoodete tarnebilanss Madeira jaoks ajavahemikul 1. juuli 2000 – 30. juuni 2001 (tonnides) | CN-kood | Kirjeldus | Kogus | 0401 | Piim ja rõõsk koor, kontsentreerimata, suhkru- jm magusainelisandita | 12000 | ex0402 | Lõssipulber | 800 | ex0402 | Täispiimapulber | 700 | 0405 | Või ja muud piimarasvad ja -õlid; piimarasvavõided | 1200 | 0406 | Juust | 1650 | " --------------------------------------------------
Euroopa Liidu Teataja L 242 , 12/09/2001 Lk 0003 - 0003



Komisjoni määrus (EÜ) nr 1786/2001, 11. september 2001, millega muudetakse määrust (EÜ) nr 1722/93, milles sätestatakse teravilja- ja riisisektori tootmistoetuste andmist käsitlevate nõukogu määruste (EMÜ) nr 1766/92 ja (EMÜ) nr 1418/76 üksikasjalikud rakenduseeskirjad EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 30. juuni 1992. aasta määrust (EMÜ) nr 1766/92 teraviljaturu ühise korralduse kohta, [1] viimati muudetud määrusega (EÜ) nr 1666/2000, [2] eriti selle artikli 7 lõiget 3, võttes arvesse nõukogu 22. detsembri 1995. aasta määrust (EÜ) nr 3072/95 riisituru ühise korralduse kohta, [3] viimati muudetud määrusega (EÜ) nr 1667/2000, [4] eriti selle artikli 8 punkti e, ning arvestades järgmist: (1) Komisjoni määruse (EMÜ) nr 1722/93 [5] artiklis 5 sätestatakse, et tootjad, kes soovivad saada toetusi, peavad esitama oma taotlused tööpäeval enne kella 17.00 Brüsseli aja järgi. (2) See tähtaeg võib tuua kaasa spekulatiivseid toetussertifikaadi taotlusi, kui on oodata toetussumma võimalikku vähendamist. (3) Seepärast tuleks sertifikaaditaotluste esitamise kellaajaks sätestada 15.00 Brüsseli aja järgi. (4) Käesoleva määrusega ettenähtud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 1722/93 artikli 5 lõikes 1 asendatakse kellaeg "17.00" kellaajaga "15.00". Artikkel 2 Käesolev määrus jõustub järgmisel päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 11. september 2001 Komisjoni nimel komisjoni liige Franz Fischler [1] EÜT L 181, 1.7.1992, lk 21. [2] EÜT L 193, 29.7.2000, lk 1. [3] EÜT L 329, 30.12.1995, lk 18. [4] EÜT L 193, 29.7.2000, lk 3. [5] EÜT L 159, 1.7.1993, lk 112. --------------------------------------------------
Komisjoni määrus (EÜ) nr 913/2001,

10. mai 2001,

millega täiendatakse määruse (EÜ) nr 1107/96 (geograafiliste tähiste ja päritolunimetuste registreerimise kohta nõukogu määruse (EMÜ) nr 2081/92 artiklis 17 sätestatud korras) lisa

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 14. juuli 1992. aasta määrust (EMÜ) nr 2081/92 põllumajandustoodete ja toiduainete geograafiliste tähiste ja päritolunimetuste kaitse kohta, [1] viimati muudetud komisjoni määrusega (EÜ) nr 2796/2000, [2] eriti selle artiklit 9,

ning arvestades järgmist:

(1) Hispaania valitsus on vastavalt määruse (EMÜ) nr 2081/92 artiklile 9 taotlenud, et nimi "Mahón", mis on registreeritud komisjoni määruse (EÜ) nr 1107/96 [3] (viimati muudetud määrusega (EÜ) nr 2703/2000 [4]) alusel kaitstud päritolunimetusena, muudetaks nimeks "Mahón-Menorca".

(2) Pärast kõnealuse taotluse läbivaatamist on leitud, et soovitud muudatus ei ole väheoluline, kuna kuivõrd see toob kaasa registreeritud nime muutmise, võib see mõjutada nime omanike ning samuti kolmandate tootjate õigusi.

(3) Määruse (EMÜ) nr 2081/92 artiklis 9 sätestatud korras ja sellepärast, et muudatus ei ole väheoluline, tuleb artiklis 6 sätestatud korda kohaldada mutatis mutandis.

(4) Muudatus on kooskõlas määrusega (EMÜ) nr 2081/92. Komisjonile ei ole kõnealuse määruse artikli 7 alusel esitatud vastuväiteid kõnealuse nime kohta pärast selle avaldamist Euroopa Ühenduste Teatajas. [5]

(5) Sellest tulenevalt tuleks nime "Mahón" muutmine nimeks "Mahón-Menorca" registreerida määruse (EÜ) nr 1107/96 lisasse tehtava asjakohase muudatusena.

(6) Vastavalt määruse (EMÜ) nr 2081/92 artikli 6 lõikele 4 tuleb nime "Mahón" muutmine nimeks "Mahón-Menorca" avaldada Euroopa Ühenduste Teatajas,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 1107/96 lisa muudetakse järgmiselt.

Kaitstud päritolunimetus "Mahón" asendatakse nimetusega "Mahón-Menorca".

Artikkel 2

Käesolev määrus jõustub seitsmendal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 10. mai 2001

Komisjoni nimel

komisjoni liige

Franz Fischler

[1] EÜT L 208, 24.7.1992, lk 1.

[2] EÜT L 324, 21.12.2000, lk 26.

[3] EÜT L 148, 21.6.1996, lk 1.

[4] EÜT L 311, 12.12.2000, lk 25.

[5] EÜT C 214, 27.7.2000, lk 3.

--------------------------------------------------
Euroopa Liidu Teataja L 328 , 13/12/2001 Lk 0029 - 0030



Komisjoni määrus (EÜ) nr 2430/2001, 12. detsember 2001, millega täiendatakse määruse (EÜ) nr 2301/97 (teatavate nimetuste kandmise kohta nõukogu määruses (EMÜ) nr 2082/92 (põllumajandustoodete ja toiduainete eripärasertifikaatide kohta) sätestatud eripärasertifikaatide registrisse) lisa EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 14. juuli 1992. aasta määrust (EMÜ) nr 2082/92 põllumajandustoodete ja toiduainete eripärasertifikaatide kohta, [1] eriti selle artikli 9 lõiget 1, ning arvestades järgmist: (1) Rootsi on vastavalt määruse (EMÜ) nr 2082/92 artiklile 7 edastanud komisjonile taotluse nimetuse "Falukorv" kandmiseks eripärasertifikaatide registrisse. (2) Märkust "garanteeritud traditsiooniline eritunnus" saab kasutada üksnes kõnealusesse registrisse kantud nimetuste puhul. (3) Komisjonile ei ole esitatud pärast kõnealuse määruse artikli 8 alusel vastuväiteid käesoleva määruse lisas sätestatud nimetuse kohta pärast selle avaldamist Euroopa Ühenduste Teatajas. [2] (4) Sellest tulenevalt tuleks käesoleva määruse lisas sätestatud nimetus kanda eripärasertifikaatide registrisse ja võtta garanteeritud traditsioonilise eritunnusena määruse (EMÜ) nr 2082/92 artikli 13 lõike 2 kohaselt ühenduses kaitse alla. (5) Käesoleva määruse lisaga täiendatakse komisjoni määruse (EÜ) nr 2301/97 [3] (viimati muudetud määrusega (EÜ) nr 1482/2000 [4] lisa, ON VASTU VÕTNUD KÄESOLEVA MÄÄRUSE: Artikkel 1 Käesoleva määruse lisas esitatud nimetus lisatakse määruse (EÜ) nr 2301/97 lisasse ja kantakse vastavalt määruse (EMÜ) nr 2082/92 artikli 9 lõikele 1 eripärasertifikaatide registrisse. Seda kaitstakse kõnealuse määruse artikli 13 lõike 2 kohaselt. Artikkel 2 Käesolev määrus jõustub kahekümnendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 12. detsember 2001 Komisjoni nimel komisjoni liige Franz Fischler [1] EÜT L 208, 24.7.1992, lk 9. [2] EÜT C 78, 10.3.2001, lk 16. [3] EÜT L 319, 21.11.1997, lk 8. [4] EÜT L 167, 7.7.2000, lk 8. -------------------------------------------------- LISA Lihatooted - Falukorv --------------------------------------------------
Euroopa Liidu Teataja L 150 , 06/06/2001 Lk 0037 - 0037



Komisjoni määrus (EÜ) nr 1098/2001, 5. juuni 2001, millega muudetakse määrust (EMÜ) nr 3149/92, milles kehtestatakse ühenduses enim puudustkannatavatele isikutele sekkumisvarudest pärit toiduainete tarnimise üksikasjalikud eeskirjad EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 10. detsembri 1987. aasta määrust (EMÜ) nr 3730/87, millega kehtestatakse sekkumisvarudest pärit ja ühenduses enim puudustkannatavatele isikutele jaotamiseks ettenähtud toiduainete kindlaksmääratud organisatsioonidele tarnimise üldeeskirjad, [1] muudetud määrusega (EÜ) nr 2535/95, [2] eriti selle artiklit 6, ning arvestades järgmist: (1) Komisjoni määruse (EMÜ) nr 3149/92 [3] (viimati muudetud määrusega (EÜ) nr 2760/1999 [4]) artikli 3 alusel rakendatakse kõnealuse määruse artikli 2 lõikes 1 määratletud aastast jaotusplaani 1. oktoobrist järgmise aasta 30. septembrini. Saadud kogemusi silmas pidades ja võttes arvesse erinõudeid, mis on seotud jaotamisega kõnealusest meetmest kasu saavatele, ühenduses enim puudustkannatavatele isikutele, tuleks lubada jätkata jaotamist heategevusorganisatsioonidele kuni plaani rakendamisaasta 31. oktoobrini. See võimaldaks samuti lühendada kahe järjestikuse plaani rakendamise vahelist etappi. (2) Käesoleva määrusega ettenähtud meetmed on kooskõlas asjaomaste korralduskomiteede arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 3149/92 artikli 3 lõige 1 asendatakse järgmisega: "1. Kõnealuse plaani rakendamine kestab 1. oktoobrist kuni järgmise aasta 30. septembrini. Jaotamine heategevusorganisatsioonidele võib siiski jätkuda kuni plaani rakendamisaasta 31. oktoobrini." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 5. juuni 2001 Komisjoni nimel komisjoni liige Franz Fischler [1] EÜT L 352, 15.12.1987, lk 1. [2] EÜT L 260, 31.10.1995, lk 3. [3] EÜT L 313, 30.10.1992, lk 50. [4] EÜT L 331, 23.12.1999, lk 55. --------------------------------------------------